आपटी (वाडा)

आपटी हे भारतातील महाराष्ट्र राज्यातील उत्तर कोकणातील पालघर जिल्ह्यातील वाडा तालुक्यातील एक गाव आहे.आपटी गावापासून जवळच असलेला कोहोज किल्यावरून गावाला आपटी तर्फे कोहोज असं संभोदीत केल जात.आपटी गावातील बहुतेक लोक शेती करतात. अलीकडच्या काळात आपटी गावातील तरुण नोकरी धंध्या निमित्त शहरामध्ये स्थायिक झाले आहेत.गावाच्या आजूबाजूला फार्म हाऊस सुद्धा आहेत.गावाचा विस्तार खरिवली फाट्यापर्यंत आहे जिथे माही ऍग्रो सेवा फार्म, नयन ऍग्रो फार्म आहेत जे नव्याने डेव्हलप होत आहेत  

भौगोलिक स्थान
वाडा बस स्थानकापासून राष्ट्रीय महामार्ग क्रमांक ८४८ ने जाऊन गोर्हे रस्त्याने गेल्यावर अपटी हे गाव लागते. वाडा बस स्थानकापासून हे गाव १७ किमी अंतरावर आहे.

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती  केली जाते.

लोकजीवन
आपटी हे मध्यम आकाराचे गाव आहे.२०११ च्या भारतीय जनगणनेनुसार गावात ११७ कुटुंबे राहतात. एकूण ४४८ लोकसंख्येपैकी २२२ पुरुष तर २२६ महिला आहेत. गावाची साक्षरता ७६.१२ टक्के आहे.पुरुष साक्षरता ८२.०४ आहे तर स्त्री साक्षरता ७०.५१ आहे. गावातील शून्य ते सहा वर्षे वयाच्या लहान मुलांची संख्या २५ आहे. ती एकूण लोकसंख्येच्या ५.५८ टक्के आहे. मुख्यतः आदिवासी व कुणबी समाजातील लोक येथे राहतात. कुणबी समाजाचा शेती हा मुख्य व्यवसाय असून आदिवासी समाज शेतमजूर, वीटभट्टीमजूर, कामगार म्हणून काम करतात. ते काही प्रमाणात कुक्कुटपालन, बकरीपालनसुद्धा करतात.

नागरी सुविधा
आपटी गावात प्राथमिक शिक्षण, प्राथमिक आरोग्यसेवा, रस्ते, वीजपुरवठा, सार्वजनिक स्वच्छता, पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस वाडा बस स्थानकावरून येथे येण्यासाठी ठराविक वेळी मिळतात. वाडा बस स्थानकावर रिशासुदेखील उपलब्ध असतात.

जवळपासची गावे
देवळी तर्फे कोहज, भोपिवळी, वैतरणानगर, पिंपळास, खारिवळी तर्फे कोहोज, गोर्हे, सांगे, आवंढे, वासुरीबुद्रुक, बोरांदे, आंबिस्तेखुर्द ही आपटीच्या जवळपासची गावे आहेत. खारिवळी ग्रामपंचायतीमध्ये आपटी आणि खारिवळीतर्फे कोहोज ही गावे येतात.

संदर्भ

१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

५.
http://districts.nic.in/districtsdetails.php?sid=MH&disid=MH036

६.
https://palghar.gov.in/

७.
https://palghar.gov.in/tourism/

वर्ग:वाडा तालुक्यातील गावे